VSA-verkiesing: Clinton en Trump is kop aan kopDonald Trump en Hillary Clinton Hillary Clinton en Donald Trump is byna kop aan kop in die meningsopnames voor die eerste presidensiële debat, het die Washington Post Sondag berig. Volgens ŉ peiling deur die Washington Post en ABC News, het 46% van waarskynlike kiesers Clinton ondersteun en 44% vir Trump. Gary Johnson, die Libertyne se kandidaat, geniet tans 5% steun en Jill Stein, die Groen Party se benoemde, staan op 1%. Clinton en Trump is gelyk op 41% onder geregistreerde kiesers met Johnson op 7% en Stein op 2%. Clinton, die Demokratiese Party se kandidaat, en Trump, die Republikeinse Party se benoemde, begin Maandag met die eerste van drie presidensiële debatte by Hofstra University op Long Island in New York. Dié 90 minuut lange debat is die begin van die finale fase van die presidensiële veldtog voor die verkiesing op 8 November. Lees meer oor die peiling.